13.4.2022
EL
Επίσημη Εφημερίδα της Ευρωπαϊκής Ένωσης
C 160/13
IV (Πληροφορίες)
ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ
ΣΥΜΒΟΥΛΙΟ Συμπεράσματα του Συμβουλίου με θέμα τη δημιουργία ευρωπαϊκής στρατηγικής για το οικοσύστημα των κλάδων του πολιτισμού και της δημιουργικότητας (2022/C 160/06)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, ΥΠΕΝΘΥΜΙΖΟΝΤΑΣ:
1.
Τον θεμελιώδη ρόλο του πολιτισμού και της ελευθερίας της δημιουργίας για την Ευρωπαϊκή Ένωση και τους πολίτες της όσον αφορά την ενίσχυση των δημοκρατιών και των αξιών μας, την ανάπτυξη της φαντασίας μας, την ευημερία των κοινωνιών μας, τη ζωτικότητα των περιφερειών μας, την ποιότητα του περιβάλλοντος στο οποίο ζούμε και την ευεξία των ατόμων·
2.
Τον ζωτικό ρόλο των τομέων και κλάδων του πολιτισμού και της δημιουργικότητας (ΤΚΠΔ), γνωστών και ως οικοσύστημα των κλάδων του πολιτισμού και της δημιουργικότητας (CCIE), όσον αφορά τη διαμόρφωση κοινής κληρονομιάς, κοινών σημείων αναφοράς και του πολιτισμού του αύριο, που είναι ουσιαστικής σημασίας για τη συνεχή άνθηση της ευρωπαϊκής πολιτιστικής πολυμορφίας, λαμβάνοντας υπόψη ότι οι ως άνω τομείς και κλάδοι συνιστούν ένα πολύ ποικιλόμορφο σύνολο με διαφορετικές προτεραιότητες και συνθήκες·
3.
Το εύρος του CCIE όπως ορίζεται στην ετήσια έκθεση του 2021 για την ενιαία αγορά (1), στην οποία καταγράφονται τα 14 βιομηχανικά οικοσυστήματα που έχουν προσδιορίσει οι υπηρεσίες της Επιτροπής σε σχέση με τη νέα βιομηχανική στρατηγική του 2020 (2) και σε πληθώρα σχετικών εγγράφων που αναφέρονται στο παράρτημα·
4.
Την οικονομική βαρύτητα του CCIE, που το 2019 εκτιμήθηκε σε 3,95 % της ευρωπαϊκής προστιθέμενης αξίας (477 δισ.
ευρώ), με 8,02 εκατ.
απασχολούμενους στον κλάδο και 1,2 εκατ.
εταιρείες, 99,9 % των οποίων είναι μικρές και μεσαίες επιχειρήσεις (ΜΜΕ) (3)·
5.
Τις σημαντικές επιπτώσεις της πανδημίας COVID-19 στην οικονομία των κλάδων του πολιτισμού και της δημιουργικότητας και την ανάγκη συνεχούς ενίσχυσης της ανθεκτικότητας του CCIE και της διττής (πράσινης και ψηφιακής) μετάβασης εντός της Ευρωπαϊκής Ένωσης, προκειμένου να ενισχυθεί ο αντίκτυπος του Ευρωπαϊκού Μηχανισμού Ανάκαμψης και Ανθεκτικότητας και να αξιοποιηθούν πλήρως οι δυνατότητές του ως κινητήριας δύναμης για την οικονομική ανάπτυξη και την απασχόληση καθώς και την παγκόσμια ανταγωνιστικότητα της ΕΕ·
(1) Έγγραφο εργασίας των υπηρεσιών της Επιτροπής 2010 SWD (2021) 351 final, σ.
98, όπου αναφέρεται ότι οι κλάδοι του πολιτισμού και της δημιουργικότητας αποτελούν ένα ποικιλόμορφο σύνολο.
Οι μεγαλύτεροι κλάδοι είναι ο οπτικοακουστικός κλάδος (η τηλεόραση, τα βιντεοπαιχνίδια, τα βίντεο κατά παραγγελία, ο κινηματογράφος, η εικονική και επαυξημένη πραγματικότητα (VR/AR)), η μουσική, οι εκδόσεις βιβλίων και Τύπου, η διαφήμιση, η πολιτιστική κληρονομιά (μουσεία, ιστορικοί χώροι), οι παραστατικές τέχνες (θέατρο, χορός) και οι εικαστικές τέχνες.
Ο ευρύς αυτός ορισμός βασίζεται στο πλαίσιο στατιστικών της UNESCO του 2009 στον τομέα του πολιτισμού, στην Πράσινη Βίβλο της Ευρωπαϊκής Επιτροπής «Απελευθέρωση του δυναμικού των κλάδων του πολιτισμού και της δημιουργικότητας» και στον κανονισμό «Δημιουργική Ευρώπη».
(2) Ανακοίνωση με τίτλο «Επικαιροποίηση της νέας βιομηχανικής στρατηγικής για το 2020: προς μια ισχυρότερη ενιαία αγορά για την ανάκαμψη της Ευρώπης» C(2021)350.
(3) Έγγραφο εργασίας των υπηρεσιών της Επιτροπής 2010 SWD (2021) 351 final, σ.
98 (https://ec.europa.eu/info/sites/default/files/swdannual-single-market-report-2021_en.pdf).